131. löggjafarþing 2004–2005.

Þskj. 600 — 211. mál.

Breytingartillögur

við frv. til l. um breyt. á l. nr. 161/2002, um fjármálafyrirtæki, og lögum nr. 60/1994, um vá
tryggingastarfsemi.

Frá meiri hluta efnahags- og viðskiptanefndar (PHB, DJ, BÁ,

GunnB, JóhS, LB, SF, JGunn).

1.	Við 6. gr. Greinin orðist svo:

Við 3. mgr. 84. gr. laganna bætist nýr málsliður, svohljóðandi: Fjármálaeftirlitið setur reglur um útreikning á eiginfjárhlutfalli fyrir fjármálasamsteypur sem byggjast á til
skipun ráðsins 2002/87/EB, um viðbótareftirlit með lánastofnunum, vátryggingafélögum og fjárfestingarfélögum í fjármálasamsteypu.

2.	Við 9. gr.

a.	1. mgr. a-liðar (98. gr.) orðist svo:

Með endurskipulagningu fjárhags lánastofnana er átt við ráðstafanir sem ætlað er að viðhalda fjárhagslegri stöðu lánastofnunar eða koma henni í eðlilegt horf og gætu haft áhrif á áður fengin réttindi þriðja aðila, þ.m.t. ráðstafanir sem fela í sér hugsan
lega greiðslustöðvun, frestun fullnusturáðstafana eða lækkun á kröfum. Sé lánastofn
un með höfuðstöðvar á Íslandi er með endurskipulagningu fjárhags átt við heimild til greiðslustöðvunar og heimild til að leita nauðasamnings samkvæmt lögum um gjaldþrotaskipti o.fl., nr. 21/1991.

b.	Á eftir h-lið 2. mgr. b-liðar (99. gr.) komi fimm nýir stafliðir, svohljóðandi:

i.	Um fullnustu eignarréttinda, þ.m.t. veðréttinda yfir fjármálagerningum, sem eru rafrænt skráð fer eftir lögum þess ríkis þar sem skráningin fer fram.

j.	Samningur um skuldajöfnuð fer eftir lögum þess ríkis sem um samninginn gilda.

k.	Endurkaupasamningur fer eftir lögum þess ríkis sem um samninginn gilda, sbr. þó ákvæði i-liðar.

l.	Viðskipti á skipulegum verðbréfamarkaði skulu fara eftir lögum þess ríkis sem gilda um samninginn um þau viðskipti, sbr. þó ákvæði i-liðar.

m.	Um greiðslu- og uppgjörsfyrirmæli í greiðslu- og uppgjörskerfum fer eftir lögum þess ríkis sem gilda um viðkomandi kerfi.

3.	Við b-lið 11. gr. (105. gr.).

a.	Við 1. mgr. bætist nýr málsliður svohljóðandi: Með slitum á lánastofnunum sam
kvæmt þessari grein er átt við sameiginlega málsmeðferð sem stjórnvöld eða dóms
málayfirvöld í öðru ríki innan Evrópska efnahagssvæðisins hefja og hafa eftirlit með og hefur að markmiði að selja eignir undir eftirliti þessara yfirvalda.

b.	3. mgr. orðist svo:

Nú er sett fram krafa um gjaldþrotaskipti á grundvelli 2. mgr. 6. gr. laga um gjald
þrotaskipti o.fl., vegna útibús sem lánastofnun með staðfestu í ríki utan Evrópska efnahagssvæðisins starfrækir hér á landi og skal héraðsdómari þá gera Fjármálaeftir
litinu viðvart um kröfuna. Ef viðkomandi lánastofnun starfrækir útibú í öðrum ríkjum á Evrópska efnahagssvæðinu skal Fjármálaeftirlitið tilkynna eftirlitsstjórnvöldum í þeim ríkjum um kröfuna.

4.	Við 18. gr. Í stað orðanna ákvæði 2. mgr." í d-lið komi: ákvæði þessarar málsgreinar.